**ORGANIZAREA PROCESULUI EDUCAŢIONAL LA DISCIPLINA ŞCOLARĂ *EDUCAŢIA FIZICĂ***

**în anul de studii 2013-2014**

***I. Preliminarii***

În anul de studii 2013-2014 procesul educaţional la disciplina *educaţia fizică* va fi organizat conform curriculumului naţional modernizat (2010) şi planului-cadru pentru învăţământul preuniversitar, aprobat prin Ordinul ministrului educaţiei nr. *679* din *04 iulie, 2013*. În corespundere cu planul-cadru de învăţământ pentru anul de studii 2013-2014 disciplina *educaţia fizică* va fi predată două ore pe săptămână. În clasele, unde este prevăzută o oră pe săptămână (clasele X-XII cu profil de artă şi muzică) procesul de instruire se va efectua în baza curriculumului modernizat (2010) cu selecterea conținuturilor din toate compartimentele dezvoltării calităților motrice: atletism, gimnastică, jocuri sportive, înot și celui de formarea competențelor cognitive.

***II. Recomandări cu privire la proiectarea didactică de lungă durată la diciplina educaţia fizică***

Proiectarea didactică de lungă durată a lecţiilor de *educaţie fizică* în anul de studii 2013-2014 va fi realizată în corespundere cu recomandările stipulate în lucrarea „Organizarea procesului educaţional primar, gimnazial şi liceal” pentru anul de studii 2011-2012/, pag 369, Ghidul de implementare a curriculumului modernizat pentru treptele primară şi gimnazială, Chişinău, 2011, *autori Grimalschi T. și Boian I.,* precum şi Ghidul de implementare a curriculumului modernizat pentru treapta liceală, Chişinău, 2010, autor - *Sava P.*. Profesorul va analiza minuţios posibilităţile reale din instituţia de învîţământ în care activează şi la proiectarea conţinuturilor didactice va ţine cont de baza materială a instituţiei, tradiţiile şi interesul elevilor pentru a forma la elevi competenţele, prevăzute de curriculumul modernizat.

***III. Procesul de predare-învăţare a disciplinei educaţia fizică***.

 Profesorul va formula pentru fiecare lecţie obiective operaţionale clare, pe care le va comunica elevilor pe parcursul activităţii şi împreună, vor forma sau vor dezvolta sub-competenţele reflectate în rubrica „Sub-competenţe” din proiectul de lungă durată. Toate obiectivele operaționale trebuie să fie orientate spre o țintă concretă - formarea sub-competenței. Pentru a realiza obiectivele preconizate vor fi utilizate strategii şi tehnologii la discreţia profesorului, dar ele vor fi corelate cu recomandările reflectate în rubrica “Activităţi de învăţare şi evaluare ” din curriculum.

 Conform Hotărârii Guvernului nr. 222. din 16.03.2009 cu privire la dezvoltarea șahului în Republica Moldova, curricula la disciplina educație fizică pentru clasa a II-a conține un modul de 9 ore de studiere a șahului. Conducătorii instituțiilor de învățământ preuniversitar vor asigura realizarea acestui modul, iar pentru asigurarea continuității în studierea șahului vor utiliza o oră din cele destinate cursurilor optionale sau cele destinate activităților extracurriculare, atît pentru clasa a II-a cît și pentru clasele a III-a și a IV-a.

 *în scopul formării la elevi a responsabilității față de propria sănătate și protecția celorlalți aflați în pericol, profesorii vor explora oportunitățile oferite de curriculumul la educația fizică.* Astfel în toate clasele vor fi studiate Regulile de comportare în cadrul lecției de educație fizică, la școală, la domiciliu, în stradă în timpul activităților turistice. Paralel cu predarea temei călirea organismului în clasa a VI-a vor fi formate cunoștințe despre respectarea regulilor de comportare în zonele bazinelor acvatice. *Iar în cadrul ocupațiilor independente cu exercițiile fizice va fi atrasă atenția asupra regulilor de comportament în sînul naturii și acțiunile întreprinse în caz de incendiu inclusiv la domiciliu și regulile de acordare a primului ajutor în caz de intoxicație cu fum ș.a. cazuri - clasa VI-a.*

 *Pentru realizarea obiectivelor propuse de programa de instruire la Protecția Civilă va fi formată responsabilitatea elevilor față de propria sănătate în cadrul orelor: “Modul sănătos de viață a omului” – în clasa a V-a,a XII-a „Regimul zilei” – în clasa a VII, „Primul ajutor în caz de traume în cadrul ocupațiilor independente” - în clasa a IX-a. în clasa X-a la temele: “Cultura fizică” și „Starea fizică a omului” vor fi familiarizați elevii cu “Măsurile de reanimare și de urgență în caz de stop cardiac” și “Bazele securității personale în locurile publice”*

 **Rezultatele obţinute de elevi la disciplina educaţia fizică vor fi evaluate prin :**

* volumul, profunzimea, calitatea cunoştinţelor precum şi gradul de dezvoltare a competenţelor cognitive conceptuale şi speciale;
* corectitudinea executării acţiunilor motrice;
* gradul formării competenţelor psihomotrice;
* testări motrice ce vor demonstra succesele elevului în activităţile motrice;
* gradul de formare a deprinderii de practicare în mod individual a exerciţiilor fizice;
* gradul de formare a atitudinilor comportamentale față de lecțiile de educație fizică și practicarea exercițiilor fizice în mod independent.

***Sugestii referitoare la evaluarea competenţelor şi sub-competenţelor elevilor.***

Accentul va fi pus pe evaluarea formativă în cadrul fiecărei lecţii. Evaluarea sumativă semestrială şi anuală se va axa pe determinarea gradului de formare a sub-competenţelor şi competenţelor specifice reflectate în curriculumul modernizat la disciplina *educaţia fizică*.

La realizarea evaluării rezultatelor şcolare se va ţine cont de standardele de eficiență a învățării disciplinei *Educația fizică* pentru fiecare treaptă de învăţământ și normele de apreciere a competențelor psihomotrice pentru elevii claselor a III-a - a XII-a.

Evaluarea finală a rezultatelor şcolare, ce ţine de formarea de competenţe, va fi efectuată diferenţiat, ţinându-se cont de particularităţile fizice și de vârstă ale elevilor.

Conform alin. (7) din articolul 12 al legii Cu privire la cultura fizică și sport, membrii lotului național, al cluburilor sportive de performanță beneficiază de un program individual la frecventarea orelor de educație fizică.

În baza Ordinului nr.\_\_\_\_\_ din \_\_\_\_\_\_\_\_\_\_\_ al Ministerului Educaţiei şi în scopul realizării prevederilor Concepţiei educației fizice şi sportului şcolar vor fi organizate probe de evaluare la disciplina *educaţia fizică* la finele treptelor primară, gimnazială şi liceală (cl. a IV-a; a IX-a şi a XII-a) în perioada 15– 25 mai, 2014.

Probele de evaluare sunt obligatorii pentru toţi elevii: un test de cunoțtințe și 3 probe practice. Prin testul de cunoștințe, elaborat de Ministerul Educației, vor fi evaluate competențele cognitive generale și specifice, prevăzute de curriculum. Testarea va fi organizată într-o zi unică pentru toate instituțiile. Pentru rezolvare sunt rezervate 60 min. Testul va fi verificat de profesorul examinator și asistenți.

*Probele practice sunt susţinute de către elevi într-o singură zi, conform orarului întocmit de adminstrația instituției între orele 8.30-10.30, respectând următoarea succesiune: 1) - alergare de viteză; 2) - tracţiuni la bara fixă (băieţi), ridicarea trunchiului pe verticală din poziţie culcat dorsal (fete); 3) - alergare de rezistenţă.*

Elevii din grupele medicale speciale și cei scutiți de efort fizic susțin doar testul de cunoștințe.

Elevii sunt apreciați prin calificativele “admis” sau “respins” și sunt promovați, dacă obțin minimum 3 calificative “admis”.

Elevii ce fac parte din grupa medicală pregătitoare susţin doar probele accesibile gradului lor de sănătate.

Rezultatele probelor de evaluare vor fi înscrise în catalogul clasei, înainte de nota pentru semestrul II.

Evaluările iniţiale din septembrie nu se notează, având scop de constatare a gradului de pregătire fizică a elevului prin cele 5 teste motrice, prevăzute de curriculum.

La evaluarea finală din mai elevii vor fi notaţi cu „10“, dacă vor obţine rezultate mai bune faţă de cel initial (septembrie) la toate 5 teste, la 4 teste – nota “9”, la 3 teste - “8”, la 2 teste - “7”, la un test - “6”, pentru demonstarea rezultatelor similare celor inițiale – nota “5”.

Toate rezultatele vor fi înscrise în **Paşaportul sănătăţii elevului**.

Aprecierea elevilor cu deficienţe în starea de sănătate va fi efectuată în baza prevederilor programei de *educaţie fizică* pentru elevii din grupele medicale speciale (Chişinău, 1995), precum şi în temeiul prevederilor stipulate în lucrarea ”Organizarea procesului educaţional în învăţământul preşcolar, primar, gimnazial şi liceal”, 2009-2010 pag.324-326.

***IV. Activităţi sportive în afara orelor de curs***

Activităţile sportive in afara orelor de curs sunt organizate în instituţiile preuniversitare în baza Hotărârii Guvernului Republicii Moldova nr.381 din 13.04.2006.

 Numărul de ore destinate activităţilor sportive în afara orelor de curs este stabilit în funcţie de efectivul de elevi din instituţie:

1. până la 120 de elevi, inclusiv – 4 ore pe săptămână;

2. de la 121 de elevi până la 280 de elevi – 8 ore;

3. de la 281 de elevi până la 400 de elevi – 16 ore;

4. de la 401 de elevi până la 640 de elevi - 24 de ore;

5. de la 641 de elevi până la 880 de elevi - 32 de ore;

6. de la 881 de elevi până la 1120 de elevi - 40 de ore;

7. mai mult de 1120 de ore - 48 de ore.

Pentru fiecare secţie sportivă sunt repartizazate câte 4 ore. Efectivul secţiei sportive este de cel puţin 15 elevi şi se completează conform vârstei, sexului, pregătirii fizice a elevilor.

 Conducatorii instituțiilor vor repartiza orele extracurs, tinând cont de modulele curriculare, pentru urmatoarele probe: aerobică, atletism, baschet, badminton, dans, dame, fotbal, gimnastică, handbal, înot, pregatire fizică generală (PFG), rugby, șah, tenis de masă, tenis de câmp, turism, volei.

Se interzice categoric repartizarea orelor destinate pentru activităţi sportive în afara orelor de curs în alte scopuri. Orele acestea sunt destinate integral pentru lucrul secţiilor sportive și desfăşurarea competiţiilor sportive organizate, fiind repartizate doar cadrelor didactice competente în domeniul *educaţiei fizice* și sportului*.*

*În scopul promovării unui mod sănătos de viață și popularizării sportului în fiecare instituție de învățământ preuniversitar va fi organizată la început de an școlar “Ziua Sănătătii”. In cadrul acestei sărbători sportive profesorii și elevii vor fi scutiți de activitatea de bază și vor face doar sport: jocuri sportive, jocuri dinamice, atletism, concursuri distractive, dans, aerobică, turism pedestru, competiții cu participarea tuturor membrilor familiilor, ș.a. Vor fi invitati oameni de cultură, sportivi de perfomanța, reprezentanți ai autorităților publice ș.a.*

***V. Referinţe pentru direcţiile raionale/municipale de învăţământ şi pentru conducătorii instituţiilor de învăţământ preuniversitar.***

Direcţiile raionale/municipale de învăţământ, tineret şi sport vor contribui la:

-Susţinerea tuturor iniţiativelor de implementare eficientă a curriculumului modernizat la disciplina *educaţia fizică* în clasele I-XII şi acordarea ajutorului necesar în acest scop.

-Monitorizarea calităţii implementării *curricula* în instituţiile de învăţământ şi informarea organelor abilitate despre rezultatele obţinute.

-Analiza organizării, desfăşurării şi rezultatelor probelor de evaluare la educaţia fizică în clasele a IV-a, a IX-a şi a XII-a.

*În comun acord cu administraţia publică locală vor contribui la:*

- Planificarea în bugetul local a surselor financiare destinate îmbunătăţirii bazei materiale sportive, desfăşurarea competiţiilor sportive cu caracter de masă şi asanator etc.

- Finanţarea orelor pentru activitatea grupelor medicale speciale şi a celor extracurriculare.

- Asigurarea instituţiilor de învăţământ subordonate cu utilaj şi inventar sportiv, conform nomenclatorului disciplinei *educaţie fizică*, materiale didactice, manuale şcolare şi mijloace tehnice de instruire, (referință: Lucrarea “ Organizarea procesului educațional în învățământul preșolar, primar, gimnazial și liceal”. Anul 2011-2012, pag. 370).

- Formarea continuă a cadrelor didactice prin sistemul de seminare, cursuri de formare, atestare la grade didactice, schimb de experienţă, deplasări în alte oraşe şi raioane din ţară precum şi după hotarele republicii.

*Directorul instituţiei de învăţământ:*

*a*. -Va asigura procesul instructiv-educativ cu utilaj, inventar sportiv, şi literatură didactică de specialitate.

*b*. –Va informa părinții cu privire la controlului medical al tuturor elevilor din instituţie și până la 01 septembrie vor avea rezultatele despre starea lor de sănătate.

*c.* -Va emite ordinul cu privire la formarea grupelor medicale speciale până la 05 septembrie, în care se va indica modul de apreciere a acestor elevi şi a celor scutiţi de efort la sfârşit de semestru şi la finele anului de studii.

*c*.-Va aproba proiectele didactice de lungă durată până la15 septembrie curent.

*d*. -Va contribui la buna organizare şi desfăşurare a probelor de evaluare în clasele IV, IX, XII.

*e*.-Va ţine la control completarea de către profesorii de educaţie fizică a Paşapoartelor sănătăţii elevilor, păstrarea lor pe toată perioada aflării elevului în instituţia dată, iar la transfer în altă instituţie va elibera elevului *pașaportul* împreună cu celelalte acte.

*f*. -Va organiza instruirea obligatorie a profesorilor şi a elevilor cu privire la securitatea lor în cadrul lecţiilor de educaţie fizică şi activităţilor extracurriculare.

g. -Va organiza activitatea secţiilor sportive şi va contribui la utilizarea eficientă a tuturor orelor destinate în acest scop.

h.-Va organiza perfecţionarea continuă a cadrelor didactice în conformitate cu exigenţile învăţământului modern.

***VI. Asigurarea didactică la disciplina Educaţia fizică***

1. *Eduația fizică*. Curriculum școlar pentru clasele a I-a – a IV-a. Chișinău, 2010

 2. *Eduația fizică*. Curriculum școlar pentru clasele a V-a – a IX-a. Chișinău, 2010

3. *Eduația fizică*. Curriculum școlar pentru clasele a X-a – a XII-a. Chișinău, „Știința”, 2010

4. *Guțu V*. Cadru de referință a Curriculumului Național. Chișinău, ÎEP “Știința”, 2007.

5. *Boian I. Bicherschi Ș. Sava P*. Concepția educației fizice și sportului în învățământul preruniveristar. Chișinău,1998, 24 pag.

6. *Boian I.* Educație fizică. Manual pentru clasa a IX-a, Editura “Știința”, Chișinău, 2006,135 p.

7. *Guțu V*. Dezvoltarea și implementarea curriculumului în învățământul gimnazial: cadru conceptual. Grupul editorial Litera, Chișinău, 2000

8. *Boian I* . Aspecte praxiologice de formare la elevi a competențelor în cadrul lecțiilor de educație fizică. În lucrarea “Calitatea educației: teorie, principii și realizări” (materialeleconferințeiinternaționale), Chișinău, 2008, pag.110-114.

9. *Boian I.* Implementarea și dezvoltarea curriculumului de educație fizică în școală. În revista “Teoria și arta educației fizice în școală” nr. 1(14) 2009, pag.56

10. *Boian I., Voinițchi V., Hîncu L.* Educația fizică în grupele medicale speciale(suport metodologic pentru profesori, inspectori) “GratemaLibris”, 2009, 56 pag.

11. *Filipov V., Sava P.* Educație fizică. Ghid de implementare a currriculumului din învățământul liceal. Chișinău, I.E.P., Editura „Știința”, 2007, 100 pag.

12. Revista științifico-metodică “Teoria și arta educației fizice în școală”.

13. *Bontaș Ioan.* Pedagogie. Editura ALL, București,1998.

14. *Ciorbă C*. Baschet. Editura PIM, Iași, 2006,122 pag.

15. *Grimalschi T*. Ghid metodologic pentru profesori. Educația fizică pentru clasele X-XII. Chișinău, Univers pedagogic, 2007, 152 pag.

16. Grimalschi T. Didactica modernă a educației fizice. Ghid pentru profesori. Reclama. Chișinău, 2008, 70 pag.

17. *Iliin G. I., Scripcenco C.I*. Atletismul. Chișinău, Cartea moldovenească, 1998, 86 pag.

18. Lege nr. 330 XVI din 25.03.2009 cu privire la cultura fizică și sport. Monitorul Oficial al Republicii Moldovanr. 83-86/399 din 05.08.1999.

19. *Sava P*. Curriculum la disciplina *Educația fizică* //Cultura fizică: probleme științifice în domeniul învățământului și sportului. Chișinău INEFS, 1998, pag.94-96.

20. *Grimalschi T., Boian I.* Ghid de implementare a curriculumului modernizat pentru treptele primară și gimnazială.Chișinău, 2011.

21. *Sava P.* Educația fizică. Ghid de implementare a curriculumului pentru treapta liceală.Chișinău, Cartier, 2010, 100 pag.

22. *Sava P., Filipov V., VîrlanI.* Integrama – modalitate de consolidare și evaluare curentă a cunoștinșelor speciale ale elevilor la educația fizică. În revista “Teoria și arta educației fizice în școală”, nr. 2, 2008 pag. 58-60.

23. *Stoica A., Musteață S.* Evaluarea rezultatelor școlare. Ghid metodologic. Chișinău,1997.

24. Organizarreea și dirijarea procesului deducațional în învățământul preșcolar, primar, gimnazial și liceal. Anul de studii 2009-2010. Chișinău, 2009, pag. 324-326.

25. *Боян И. физическое воспитание. Учебник для IX класса. Chișinău, 2011, 135стр.*

26. *Сава П.* Физическое воспитание. Методический гид для лицеев с русским языком обучения Chișinău, Cartier, 2010, 119 pag.

27. Синкевич В. Учебное пособие по физическому воспитанию для VII-XIIклассов Кишинев, 2008

28.”Standarde de eficiență a învățării” Ministerul Educației al Republicii Moldova - Gh.:Liceum, 2012.